|  |
| --- |
| **ODLOK O PRIZNANJIH OBČINE TRŽIČ** |

|  |
| --- |
| **Predviden terminski plan obravnave:**- prva obravnava gradiva na 24. redni seji občinskega sveta dne 2. 12. 2021,-drugaobravnava gradiva na 25. redni seji občinskega sveta dne 20. 1. 2022. |

1. **UVOD**
2. **PRAVNI TEMELJ ZA SPREJEM AKTA**

Pravni temelj za pripravo Odloka o priznanjih Občine Tržič (v nadaljnjem besedilu: Odlok) predstavlja prvi odstavek 18. člena Statuta Občine Tržič (Uradni list RS, št. 19/13 in 74/15), ki določa, da občinski svet sprejema odloke. Pravno podlago predstavlja tudi 8. člen Statuta Občine Tržič (Uradni list RS, št. 19/13 in 74/15), ki določa, da Občina Tržič podeljuje občinska priznanja in nagrade v skladu s posebnim odlokom in deveti člen Statuta Občine Tržič (Uradni list RS, št. 19/13 in 74/15), ki opredeljuje naloge občine.

1. **RAZLOGI ZA SPREJEM AKTA**

Občina Tržič v Uradnem listu št. 19/15 objavila Odlok o priznanjih Občine Tržič, ki se je v nekaj točkah izkazal za dvoumnega, v določenih točkah pa se je z leti v praksi pokazalo, da je Odlok potrebno nekoliko spremeniti.

1. **CILJI IN NAČELA AKTA**

S sprejemom Odloka se bo uredilo področje določitve vrst priznanj Občine Tržič, njihovo obliko, pogoje in postopek podeljevanja in slavnostnega podeljevanja, financiranja, način vodenja evidenc in odvzema priznanja.

1. **OCENA STANJA NA PODROČJU, KI GA AKT UREJA**

Trenutno je področje že urejeno z veljavnim Odlokom.

1. **POGLAVITNE SPREMEMBE OBSTOJEČEGA ODLOKA**

Poglavitne spremembe so pri navedbi upravičencev za prejetje priznanj, podelitvi naziva častni občan občine Tržič in številu plaket, ki se lahko podelijo v posameznem letu.

1. **OCENA FINANČNIH IN DRUGIH POSLEDIC, KI JIH BO IMEL SPREJEM AKTA**

Sprejem akta nima novih finančnih posledic za proračun Občine Tržič. Sredstva za priznanja Občine Tržič so zagotovljena na proračunski postavki »10500 – Prazniki, reprezentanca, protokol«.

Posledica bo urejeno področje o priznanjih Občine Tržič.

1. **POVZETEK SODELOVANJA PREDLAGATELJA Z JAVNOSTJO**

Gradivo za seznanitev javnosti in osnutek odloka sta na spletni strani Občina Tržič objavljena od 19. 11. 2021.

Gradivo bo objavljeno do 6. 1. 2022. V primeru prejema predlogov, pripomb, priporočil ali mnenj javnosti do izteka roka bo Občinski svet z njihovo vsebino seznanjen ob prejemu gradiva za drugo obravnavo.

1. **BESEDILO ČLENOV IN OBRAZLOŽITEV**

Besedilo členov izhaja iz priloženega osnutka Odloka.

I. Splošne določbe

Poglavje navaja vsebino Odloka, določa upravičence prejemnikov priznanj, našteje vrste priznanj in določa način podeljevanja in slavnostnega podeljevanja.

II. Naziv častnega občana

Poglavje določa kriterij za podelitev naziva častni občan, interval podeljevanja, opredeljuje podelitev ter določa način sprejemanja Odloka o podelitvi naziva Častni občan občine Tržič in obliko priznanja. Poglavje določa tudi pravice častnega občana.

III. Plaketa Občine Tržič

V poglavju je določen kriterij za podelitev plakete, število plaket, ki se lahko podelijo v enem letu in oblika priznanja.

IV. Diploma Občine Tržič

V poglavju je določen kriterij za podelitev diplome, število diplom, ki se lahko podelijo v enem letu in oblika priznanja.

V. Priznanje župana

V poglavju je določen kriterij za podelitev Priznanja župana, število priznanj, ki se lahko podelijo v enem letu in oblika priznanja.

VI. Postopek izbora dobitnikov priznanj

Poglavje določa postopek predlaganja, izbora in podelitve priznanj.

VII. Način vodenja evidence

V poglavju je naveden način vodenja evidence in skrbnik evidence podeljenih priznanj.

VIII. Odvzem priznanja

Poglavje določa vzroke in način odvzema priznanja ter časovno omejitev odvzema.

IX. Končna določba

V devetem poglavju je določen splošni rok za pričetek veljavnosti predpisa, kot ga določa prvi odstavek 154. člena Ustave Republike Slovenije (Uradni list RS, št. 33/91-I, 42/97 – UZS68, 66/00 – UZ80, 24/03 – UZ3a, 47, 68, 69/04 – UZ14, 69/04 – UZ43, 69/04 – UZ50, 68/06 – UZ121,140,143, 47/13 – UZ148, 47/13 – UZ90,97,99 in 75/16 – UZ70a).

1. **SODELOVANJE JAVNOSTI:**
2. **Kraj objave:** spletna stran občine.
3. **Datum objave:** 19. 11. 2021.
4. **Naslov za posredovanje predlogov, pripomb, priporočil, mnenj javnosti:** obcina.trzic@trzic.si
5. **Rok za podajo predlogov, pripomb, priporočil, mnenj javnosti:** 6. 1. 2022.
6. Osebe, odgovorne za strokovno pripravo in usklajenost gradiva: Mateja Nosan.

**Številka zadeve: 007-0015/2021**

**Datum: 19. 11. 2021**

Klemen Srna

direktor občinske uprave